cyanic-selkie/wikianc huggingface dataset:
Reformasjonen
Reformasjonsbevegelsen
Etter de første stadiene av reformasjonene fulgte bannlysningen av Luther og fordømmelsen av reformasjonen av paven. Arbeidet og skriftene til fransk-sveitsiske Jean Calvin var innflytelsesrik i etableringen av en løs enighet mellom ulike grupper i Sveits, Skottland, Ungarn, Tyskland og andre steder. Calvin var selv påvirket av Martin Luther. Calvin forlot Frankrike i 1534 på grunn av forfølgelse og oppholdt seg deretter hovedsakelig i Genève i Sveits. Jean Calvins lære går gjerne under betegnelsen kalvinisme og som mener at Bibelen er Guds lov, og dens særegne soteriologisk frelselære: noen mennesker er forutbestemt av Gud til evig frelse, andre til evig fortapelse.
British Aerospace 1-11
British Aerospace 1-11 er et britisk kortdistanse jetfly som var populært på 60- og 70-tallet. Konseptet kom fra Hunting Aircraft, men flytypen ble konstruert og produsert av British Aircraft Corporation etter at Hunting ble en del av BAC på 60-tallet og British Aerospace fra 1977 da BAC ble en del av British aerospace.
Calvé-Legg-Perthes sykdom
Behandling
Det vil, i de fleste tilfeller, bli aktuelt å starte en form for behandling av CLP. Behandlingen kan være for å redusere smerter, beholde eller forbedre bevegeligheten i hoften eller forhindre at lårbenshodet kollapser eller sklir ut.
SS «Vega»
Hun var en bark, bygget i Bremerhaven i 1872, bygget av tre og hadde et skrog som målte 150 fot lang og et deplasement på 357 tons dw. Båten hadde en 70 hk damp hjelpemaskin.
Reformasjonen
Reformasjonsbevegelsen
Reformasjonens grunnleggere var opptatt av augustinske tanker, og både Luther og Calvin studerte Augustins skifter. Augustin var det viktigste patristisk kilden for reformasjonen. I løpet av denne religiøse oppsvulmingen raste den tyske bondekrigen (1524–1525) over de bayerske, thüringske og schwabiske fyrstedømmene, inkludert en elitestyrke på noen hundre mann som ble kalt for «Den svarte hop» (Schwarzer Haufen) til Florian Geyer, en ridder fra Giebelstadt som slo seg sammen med bøndene i et generelt raseri mot det katolske hierarki. Tankene til Zwingli og Luther hadde påvirket predikanter i de regionene hvor bondeoppstanden raste, og av tekster som de såkalte «tolv artikler». Hvor disse artiklene kom fra og hvem forfatteren var er uklart, men i dem ble bøndenes krav for første gang enhetlig formulert. De var økonomiske, sosiale og religiøse. Luther selv fordømte oppstanden i ulike skrifter. Zwingli og Luthers allierte Philipp Melanchthon støttet heller ikke oppstanden, som bøndene til sist tapte. Rundt 75 000 til 100 000 bønder var blitt drept mot slutten av krigen.
Frankrike under Sommer-OL 1936
Frankrike under Sommer-OL 1936. 201 sportsutøvere, 190 menn og elleve kvinner fra Frankrike deltok i atten sporter under Sommer-OL 1936 i Berlin. Frankrike ble femte beste nasjon med sju gull-, seks sølv- og seks bronsemedaljer.
Stjerneutvikling
Protostjerne
Stjerneutviklingen begynner med en gravitasjonskollaps av en gigantisk molekylsky. Typiske molekylskyer er omtrent 100 lysår (9,5 km) i diameter og inneholder opp mot 6,000,000 solmasser (1,2 kg). Når skyen kollapser brytes den opp i mindre og mindre deler. I hvert av disse fragmentene frigjør gassen som kollapser gravitasjonell potensiell energi som varme. Når temperaturen og trykket øker kondenserer et fragment til en roterende sfære av supervarm gass, kjent som en protostjerne.
British Aerospace 1-11
1-11 var konstruert for å erstatte Vickers Viscount. Det var det andre kortdistanse jetflyet i tjeneste i verden, etter det franske Sud Aviation Caravelle. På grunn av at 1-11 er nyere enn Caravelle dro den fordel av mer effektive jetmotorer og flyselskapenes lenger erfaring med jetfly. Dette var to av tingene som gjorde flytypen populær, og over halvparten av alle bestillinger ved oppstarten kom fra det store amerikanske markedet. 1-11 var et av de mest suksessfulle britiske flydesign gjennom tidene, og var i drift fram til 1990-tallet da nye støyregler medførte at de fleste ble tatt ut av drift.
Leif Skagnæs
Leif Skagnæs (født 20. november 1903 i Norderhov, død 1. juli 1955) var en norsk kombinertløper som konkurrerte på slutten av 1920-tallet og begynnelsen av 1930-tallet.
British Aerospace 1-11
Historie
I 1956 begynte både Vickers og Hunting designstudier av jetfly ment som erstatning for Vickers Viscount. Vickers design var en 140-seters variant av VC10, noe som ble kalt VC11. Hunting kom med et helt nytt 100-seters design, kalt Hunting 107.
Stjerneutvikling
Brune dverger og sub-stjerne-objekter
Protostjerner med masser mindre enn ca. 0,08 solmasser (1,6 kg) når aldri høye nok temperaturer til at den kjernefysiske fusjonen av hydrogen kan begynne. Disse er kjent som brune dverger. Brune dverger som er tyngre enn 13 jupitermasser (2,5 kg) eller 0,0125 solmasser fusjonerer deuterium. Noen astronomer foretrekker å kalle kun disse objektene brune dverger, og med det klassifisere alt som er større enn en planet, men mindre enn dette for sub-stjerne-objekter. Begge typene, deuteriumfusjonerende eller ikke, skinner svakt og dør sakte bort mens de avkjøles over flere hundre millioner år.
Calvé-Legg-Perthes sykdom
Behandling
Vanlige behandlingsformer er:
Stjerneutvikling
Hydrogenfusjon
For en mer massiv protostjerne vil kjernetemperaturen etter hvert nå 10 millioner kelvin. Proton-proton-kjedereaksjonen vil starte opp og hydrogen vil begynne å fusjonere, først til deuterium, så til helium. I stjerner med litt over 1 solmasse (2,0 kg) vil CNO-syklusen bidra til en betydelig andel av energien. Starten på den kjernefysiske fusjonen fører relativt raskt til en hydrostatisk likevekt hvor energien som frigjøres i kjernen utøver et «strålingstrykk» som balanserer vekten av stjernes materie og forhindrer ytterligere gravitasjonskollaps. Stjernen utvikler seg derfor raskt til en stabil tilstand og begynner hovedseriefasen i sin utvikling.
En ny stjerne vil falle på et bestemt punkt på hovedserien i Hertzsprung-Russell-diagrammet, og spektraltypen i hovedserien vil avhenge av stjernens masse. Mindre røde dverger som er relativt kalde og har mindre masse fusjonerer hydrogen sakte og vil forbli i hovedserien for flere hundre milliarder år eller lengre, mens massive, varme superkjemper vil forlate hovedserien etter bare noen få millioner år. En stjerne av middels størrelse som solen vil forbli i hovedserien ca. 10 milliarder år. Solen antas å være rundt halvveis i sin levetid; derfor er den for tiden i hovedseriedelen.
Stjerners forfall
Til slutt bruker kjernen opp forsyningen av hydrogen og forflytter seg ut av hovedserien – hvis stjernen i det hele tatt befant seg i den. Uten trykket fra hydrogenfusjonen som virker utover og motvirker tyngdekraften vil stjernen trekke seg sammen til enten degenereringen av elektron blir tilstrekkelig til å motvirke tyngdekraften eller kjernen blir tilstrekkelig varm (ca. 100 megakelvin) til at fusjon av helium begynner. Hvilken av disse som inntreffer først avhenger av stjernens masse.
Stjerner med lav masse
Hva som skjer etter at en stjerne med lav masse slutter å produsere energi gjennom fusjon er ikke direkte kjent: Universet antas å være ca. 13,7 milliarder år gammelt, noe som er langt mindre (i mange tilfeller flere størrelsesklasser) enn hva det tar for hydrogen å slutte i slike stjerner.
Noen stjerner kan fusjonere helium i varme flekker i kjerner og forårsake en ustabil og ulik reaksjon så vel som en kraftig stjernevind. I dette tilfellet vil ikke stjernen danne noen planettåke, men bare fordampe og etterlate lite mer enn en brun dverg.
Litteratur
Tähti
Leif Skagnæs
Skagnæs arbeidet som politimann i Oslo-politiet. Fra 1939 til 1951 hadde han permisjon fra jobben i politiet for å drifte Løvlia. Under andre verdenskrig var han aktiv i motstandsarbeid, og satt fengslet både i «Nummer 19», Buchenwald og Flossenbürg.
Reformasjonen
Reformasjonsbevegelsen
I deler av Tyskland, Sveits og Østerrike var det et flertall som sympatiserte med den radikale reformasjonen til tross for intens forfølgelse. Selv om den andelen av den europeiske befolkningen som gjorde opprør mot de katolske, lutheranske og zwinglianske kirkene var liten, skrev og publiserte de radikale reformatorene voldsomt og litteraturen fra den radikale reformasjonen er uforholdsmessig stor, delvis som et resultat av spredningen av deres tekster og lære i USA.
Lese- og skriveferdigheter
Reformasjonen ga en stor vekst til lese- og skriveferdigheter hos befolkningen, og en vekst til trykkepressen. Luthers oversettelse av Bibelen til tysk var avgjørende i spredningen og utviklingen av lese- og skriveferdigheter blant befolkningen, og stimulerte både trykking og spredning av religiøse bøker og pamfletter. Fra 1517 og framfor oversvømmet religiøse pamfletter Tyskland og store deler av Europa.
Ved 1530 er mer enn 10 000 publikasjoner kjent i et antall av ti millioner kopier. Reformasjonen var således en mediarevolusjon. Luther forsterket sine angrep på Roma ved å framstille en «god» mot en «dårlig» kirke. Fra der ble det klart at trykte utgivelser kunne være velegnet for reformasjonens propaganda. Skribentene benyttet seg stiler, klisjer og stereotyper fra tiden før reformasjonen og endret saker etter behov i henhold til den rådende agenda. Særlig effektivt var skrifter på tysk, inkludert Luthers oversettelse av Bibelen, hans Lille katekisme for foreldre som underviste sine barn, og hans Store katekisme som var rettet mot prestene.
På Luthers besto det tyske språket av flere regionale dialekter, og ved framveksten av middelklassen, vekst i handelen, og Gutenbergs oppfinnelse av trykkepressen spilte en stor rolle, men den fremste faktoren var Luthers Bibel på tysk. I 1521 hadde kurfyrste Fredrik III av Sachsen, Luthers beskytter, plassert ham i trygghet i borgen i Wartburg. Luther trosset mørke dager, dårlig belysning og sin egen dårlige helse og oversatte Erasmus Nye testamente på gresk til tysk i løpet av kun elleve uker. Das Newe Testament Deutzsch ble utgitt i september 1522. Det var et typografisk mesterverk med tresnittene fra verkstedet til Lucas Cranach den eldre og et utvalg av Albrecht Dürers berømte Apokalypse-serie. Det er beregnet at Bibelen solgte fem tusen kopier i løpet av de to første månedene alene.
Ved å benytte tysk morsmål uttrykte de den apostoliske trosbekjennelse på en enklere, mer personlig måte i å fremme den hellige treenighet. Illustrasjonene i den tyske Bibelen og de mange avhandlingene og pamflettene populariserte Luthers tanker på en kraftfull og gjennomgripende måte. Lucas Cranach illustrerte Luthers teologi for et folkelig publikum og dramatiserte Luthers syn på forholdet mellom det gamle og det nye testamente mens han beholdt Luthers bestemte skjelning mellom egnet og uegnet bruk av visuelle forestillinger.
Reformasjonens årsaker
De følgende faktorer har blitt identifisert som årsaker til reformasjonen:
De følgende sidefaktorer har blitt identifisert som årsaker som for reformasjonen:
Reformasjonen i Danmark-Norge med Holstein
Reformasjonen ble gjennomført samtidig i Danmark-Norge og Holstein, som da var i personalunion med hverandre, styrt av huset Oldenburg. Ved reformasjonen ble den evangelisk-lutherske kristendommen (ofte bare kalt lutherdommen) innført som statsreligion. Dette hadde gjennomgripende politisk, religiøs og kulturell betydning.
Ved riksmøtet i København i 1536 foranlediget av Christian III, ble Norge de facto et lydrike under Danmark. Dette var i første rekke et politisk knep fra kongen for å øke sin makt i en periode da enevoldstanken sto sterkt. For kongemakten medførte reformasjonen blant annet at adgangen til å inndra kirkegodsene ble åpnet. Uten en slik kongelig intervensjon er det mulig at Norge hadde forblitt katolsk, slik som Irland. Reformasjonen i Norge skjedde på et tidspunkt da Norge stod uten eget lederskap, og var fullstendig avhengig av det danske kongehus.
Reformasjonen medførte at Middelalderens kirkelige rettssystem ble erstattet av nye bestemmelser om stillinger og handlinger i kirken, fattigomsorg og undervisning. Den dansk-norske kongen opprettet et rent luthersk kongedømme og byttet gradvis ut de katolske biskopene med lutherske biskoper, og norske tjenestemenn ble byttet ut med danske. Reformasjonen hadde fra begynnelsen svakt feste i den norske befolkningen, og langt utover 1600-tallet ble det klaget over at man fortsatt tilbad jomfru Maria.
Kirkegodset, som ved reformasjonen ble overført til staten, økte kongens andel av dobbeltmonarkiets jord fra 1/6 til ca. 1/2. Store deler av dette godset ble siden solgt til borgere og embetsmenn da staten trengte penger på 1600-tallet.
Med den lutherske reformasjonen kom også Bibelen på dansk. Dette trengte tilbake norsk språk og la, sammen med dansk forvaltning, grunnlaget for moderne riksmål. (Norsk riksmål hadde nok allerede ved dette tidspunktet forandret karakter, og det er temmelig sikkert at språkførselen slik vi ser den i rettslige dokumenter fra tidlig 1300-tall allerede hadde fjernet seg en hel del fra muntlig norsk på samme tid. Tidligere teorier om et språklig sammenbrudd på 1300-tallet er derfor ikke like sikre som før antatt.)
Reformasjonen
Reformasjonen i England var en religiøs omveltning som sammenfaller i tid med reformasjonen i andre deler av Europa, men som allikevel er svært forskjellig i sin karakter og sitt opphav.
Den var først og fremst en politisk hendelse. Teologiske argumenter stod i utgangspunktet ikke i høysetet. Den ytre foranledningen var at kong Henrik VIII insisterte på at paven skulle sørge for at hans ekteskap ble erklært ugyldig. Bruddet med Roma kom motvillig, etter at andre midler for å få kongens vilje gjennom var prøvet. Først da Edvard VI kom på tronen ble det gjennomført et omfattende teologisk brudd med den katolske tro. Etter en tilbakevenden til katolisismen under Maria I ble reformasjonen gjenopptatt og styrket under Elizabeth I.
British Aerospace 1-11
300, 400 og 500 variantene
9. mai 1961 kom den første bestillingen. British United Airways (BUA) bestilte 10 fly av 200 varianten. 23. oktober bestilte Braniff Airways i USA 6 fly. Siden kom det bestillinger på 4 fly fra Mohawk Airlines, 3 fly fra Kuwait Airways og 2 fly fra Central African Airways. Braniff doblet siden bestillingen sin til 12 fly, mens Aer Lingus bestilte 4. Western Airlines bestilte 10 fly, men kansellerte siden bestillingen. På et senere tidspunkt ville også Bonanza Airlines kjøpe 1-11, men dette kjøpet ble forhindret av de amerikanske transportmyndighetene.
I mai 1963 annonserte BAC de to nye variantene 300 og 400. De nye variantene benyttet den nye Mk. 511 modellen av Spey-motoren, med større motorkraft, noe som tillot større drifstoffkapasitet og derfor lenger rekkevidde. Disse variantene hadde også en del andre endringer, med den største synlige forskjellen i nesehjulluken. Forskjellen mellom 300 og 400 var utstyr og flyinstrumenter. 400-varianten var beregnet på det amerikanske markedet og var derfor ustyrt med amerikanske instrumenter. 17. juli 1963 bestilte American Airlines 15 fly, noe som bragte det totale antall bestillinger opp i 60. American hadde også en opsjon på langt flere fly. Dette ble av BAC antatt å være godt nok til å begynne å tjene penger på flytypen. I ettertid har det forøvrig vært sådd tvil om BAC eller etterfølgerne tjente penger på 1-11.
Prototypen (G-ASHG) kom av samlebåndet 28. juli 1963, og den første flyturen ble gjennomført 20. august. Dette var nesten er år før konkurrenten Douglas sin DC-9. Dette var veldig viktig av kommersielle hensyn, siden Bonanza saken hadde vist at amerikanske myndigheter kunne nekte å godkjenne salg av utenlandske flytyper til amerikanske flyselskaper dersom det allerede fantes et amerikanske alternativ.
Protypen styrtet 22. oktober og alle ombord omkom. Den påfølgende etterforskningen avdekket at fly med høyderor på halen var følsomme for en spesiell type steiling, noe som medførte fullstendig tap av kontroll over høyderoret. For å minske faren for denne type steiling endret BAC konstruksjonen av høyderoret for å advare piloten ved å riste kontrollstikken når steiling var nært forestående. I tillegg endret de også vingens forkant slik at luftstrømmen over høyderoret ble langt mindre turbulent.
Til tross for ulykken fortsatte testingen av flyet, og kundene hadde fremdeles stor tro på prosjektet. American Airlines og Braniff benyttet seg begge av opsjonene de hadde og bestilte i tillegg enda flere fly i februar 1964. I tillegg kom det også flere bestillinger fra Mohawk, Philippine Airlines og privatpersonen Helmut Horten, som bestilte den først privateide 1-11. Ved utgangen av 1964 hadde det totalt blitt produsert 13 fly.
BAC 1-11 ble godkjent, og det første flyet, G-ASJI, ble overtatt av BUA 22. januar 1965. Etter flere uker med testing ble flyet 9. april satt i rute mellom Gatwick og Genova. Braniff mottok sitt første fly 11. mars, mens Mohawk fikk sitt første fly 15. mai. Leveransene fortsatte, og ved utgangen av 1965 hadde BAC levert 34 fly. BAC utvidet produksjonskapasiteten med en ny produksjonshall i Weybridge.
500 og 475 variantene
I 1967 ble en større 119-seters variant introdusert. Denne var kalt BAC 1-11 500 og var også kjent som Super One-Eleven. Denne lenger varianten ble utsatt i nesten et år mens oppstartskunden BEA jobbet med kravene til flytypen. Dette ga de amerikanske konkurrenene, Boeing 737 og Douglas DC-9, tid til å få bedre innpass i det lukrative amerikanske innenriksmarkedet. Det tidligere konkurransefortrinnet BAC hadde hatt i dette markedet, ble nå snudd på hodet, og 500 varianten ble lite populær. Sammenliknet med tidligere varianter var BAC 1-11 500 2,54 m lenger foran vingen og 1,57 m bak. Vingespennet ble forlenget med 1,5 m, og den siste Mk. 512 modellen av Speymotoren ble benyttet. 500 varianten solgte brukbart ellers i verden, spesielt til europeiske charterselskap. I 1971 kom det enda en forbedring til eksisterende 500 varianter, for å redusere luftmotstanden og forbedre flyplassegenskapene.
Fra 1970 kom det en ny konkurrent på markedet. Den nye Fokker F-28 var tilgjengelig i 4 varianter. Den var lettere enn 1-11, mindre komplisert og billigere. Den nye BAC 1-11 475 varianten ble lansert samme år for å konkurrere med F-28. 475 kombinerte flyskroget fra 400 varianten, og vingen og motoren fra 500 varianten og var beregnet på å fly fra rullebaner i ekstra høye og ekstra varme steder. Kun 10 fly av denne varianten ble solgt. I 1977 ble en ny variant, BAC 1-11 670, beregnet på det japanske innenriksmarkedet lansert, men var ikke noen suksess.
Innen utgangen av 1966 hadde det blitt levert 46 fly, og 120 flere fly ble levert fram til 1971. På det tidspunktet var det minimalt med nye bestillinger, men britisk produksjon fortsatte likevel fram til 1982. Det var to årsaker til at produksjonen ble opprettholdt for kun 35 fly over 11 år. BAC håpet at Rolls-Royce skulle videreutvikle Speymotoren og gjøre det mulig å videreutvikle BAC 1-11. I tillegg forhandlet Romania i begynnelsen av perioden om å overta hele BAC 1-11 programmet og overføre produksjonen til București.
Katherine Moennig
Katherine Sian Moennig (født 29. desember 1977 i Philadelphia i Pennsylvania) er en amerikansk skuespiller.
Katherine Moennig fikk sin første rolle i TV-serien Young Americans hvor hun spilte med blant annet Ian Sommerholder. Den rollen hun er mest kjent for i dag er som den lesbiske damebedåreren Shane McCutcheon i serien The L Word.
Romanus
Romanus (Latin for "romersk"), helensk som Romanos var romerske cognomen og kan vise til:
Majlis Khuddam-ul-Ahmadiyya
Etablering i Norge
MKA Norge ble etablert i 1974. MKA Norge er foreløpig den største majlis i Skandinavia, og har arrangert årlige sammenkomster siden etableringen i 1981. I tillegg har organisasjonen avholdt 2 skandinaviske Ijtema, i 1988 og 1989.
Frivillighetsarbeid
Khuddam og atfal har stor iver for å gjøre frivillighetsarbeid, og det finnes utallige eksempler på dette innenfor forskjellige felt. Blant annet samlet MKA Norge hjelpeforsyninger for rammede under Bosnia-krigen, fraktet og utdelte disse gjennom organisasjonen Humanity First. I 1995 var de med på å lage demninger da Glomma gikk over sine bredder i forbindelse med flommen på Østlandet, bedre kjent som Vesleofsen.
Dugnadsarbeid
De siste årene har det blitt arrangert frivillig dugnad 1. januar i forbindelse med opprydding av Vigelandsanlegget i Frognerparken. Også i forbindelse med bygging av moskeen ved Furuset, Bait-un-Nasr moskéen, ble det utført mye frivillig arbeid.
Migues (kommune)
Migues er en kommune (spansk: municipio) i Canelones-departementet i det sørlige Uruguay. Hovedstaden heter Migues.
Historie
Migues ble grunnlagt 15. mars 2010.
Regjeringen
Ordføreren (alcaldesa) i kommunen er María Suárez (2010-2015).
Johan Ernst Welhaven
Johan Ernst Welhaven (født 1775 i Bergen, død 10. mars 1828 i Bergen) var en avholdt prest ved St. Jørgens hospitals kirke i Bergen. Han gjorde en stor innsats for hospitalets spedalske. Han var dessuten far til Johan Sebastian Welhaven.
Avstamning
Farfaren, Christopher Welhaven eller Welhaver (1725–83), var possementmaker fra Ribnitz ved hansabyen Rostock i dagens nordøstlige Tyskland. Hans sønn, Johan Andreas Welhaven (1748–1811), kom 17 år gammel til Bergen som læresvein («junge») på Hansabryggen. Etter seks år var han blitt «gesell». Med tiden ble han lærer ved den tyske fattigskolen opprettet i 1777 i tilknytning til Tyskerkirken i Bergen. Senere ble han også organist og klokker i nevnte kirke. Han giftet seg med Elisabeth Margrethe Woltmann (d. 1814), også hun fra Nordøst-Tyskland. Johan Andreas Welhaven ser ut til å ha vært en hardt arbeidende mann som foruten å tilegne seg det norske språket kostet høyere utdannelse for sine tre sønner, deriblant Johan Ernst Welhaven.
Livsløp
Johan Ernst Welhaven ble ordinert til prest i 1801, og arbeidet hele sitt yrkesaktive liv ved St. Jørgens kirke, i første omgang som kapellan (1801–07), senere som sogneprest (1808–27). I 1806 giftet han seg med Else Margrethe Cammermeyer (1785–1853). Welhavens svigerfar, Johan Sebastian Cammermeyer (1730–1819), var en dansk kapellan i Korskirken i Bergen. Svigermoren, Maren født Heiberg (1742–1812), var også danskættet og dessuten tante (faster) til den danske dikteren Peter Andreas Heiberg (far til Johan Ludvig Heiberg).
I 1827/28 fikk Johan Ernst Welhaven prestestilling i Bergen domkirke, men døde like før han skulle tiltre.
Etterslekt
Mange sentrale personer i norsk kultur og samfunnsliv er etterkommere av Johan Ernst Welhaven og Else Margrethe Cammermeyer. Mellom deres elleve barn kan nevnes de tre forfatterne Johan Sebastian Cammermeyer Welhaven (f. 1807), Elisabeth Cathrine Welhaven (f. 1815) og Johan Ernst Welhaven d.y. (f. 1818). Gjennom datteren, Maren Welhaven gift med Michael Sars, ble de morforeldre til historikeren Ernst Sars og zologen Ossian Sars.
Almiro Bergamo
Almiro Bergamo (født 20. oktober 1912, død 4. juli 1994 i Cavallino-Treporti) var en italiensk roer som deltok i de olympiske leker 1936 i Berlin.
Bergamo vant en olympisk sølvmedalje i roing under Sommer-OL 1936 i Berlin. Han kom på andreplass i toer med styrmann bak Tyskland, sammen med Guido Santin og Luciano Negrini som var styrmann.
Stadion Feijenoord
Stadion Feijenoord, også kjent som De Kuip, er et fotballstadion i Rotterdam, Nederland. Stadionet, som ble tegnet av arkitektene Brinkman og van der Vlugt, stod ferdig den 27. mars 1937 og hadde da en tilskuerkapasitet på 64 000, som senere ble utvidet til 69 000 i 1949. I dag er tilskuerantallet nedjustert til 51 117.
Stadion Feijenoord er hjemmebanen til Feyenoord Rotterdam og har lenge vært hjemmebanen til Nederlands herrelandslag i fotball med over 150 internasjonale kamper, hvor den første ble spilt den 2. mai 1937 mot. Det har også blitt arrangert elleve europeiske finaler her, hvor den siste var i UEFA-cupens finale mellom hjemmelaget Feyenoord og den tyske klubben Borussia Dortmund (3–2).
I 2000 var Stadion Feijenoord vertskap for finalen i Europamesterskapet i fotball, hvor slo  etter ekstraomganger.
Historie
Feyenoords president på 1930-tallet, Leen van Zandvliet, var mannen bak idéen om å bygge et helt nytt og utradisjonelt stadion med hengende tak og ingen søyler som kunne blokkere tilskuernes utsikt. Et av stadionene som ble modell for denne løsningen var Arsenal FCs gamle fotballstadion Highbury, hvor det var blitt bygget to nye tribuneseksjoner, og Yankee Stadium i New York. De nederlandske arkitektene Johannes Brinkman og Leendert van der Vlugt ble forespurt om å designe et stadionanlegg av datidens billige materialer som glass, sement og stål. Deres design blir sett på som moderne selv etter dagens standarder, og har blitt kopiert til andre stadion som for eksempel Nou Camp.
Under andre verdenskrig ble Stadion Feijenoord nesten revet helt ned fordi de tyske okkupasjonsmaktene trengte materialene den var bygget av. Etter krigen ble stadionet pusset opp og i 1949 fikk det nye og flere seter mens det i 1958 ble installert flombelysning. Den 29. oktober 1991 ble De Kuip vedtatt som en av Rotterdams monumenter, og i 1994 ble stadionanlegget kraftig renovert til nåværende form. Tribuneseksjonene ble ombygget til å bare ha sitteplasser og taket ble utvidet for å dekke over alle disse. Det ble for øvrig også bygget en ekstra bygning utenfor stadion som huser flere restauranter og museet The Home of History.
Stadion Feijenoord har også hatt flere konserter siden 1978, hvor de første til å spille her var Bob Dylan og Eric Clapton. Av andre artister som har opptrådt her kan nevnes The Rolling Stones, Pink Floyd, U2, Michael Jackson, David Bowie, Dido, Guns N' Roses, Genesis og Dire Straits.
Finaler spilt på Stadion Feijenoord
''Det har blitt spilt elleve Europeiske finaler, inkludert en finale i Europamesterskapet i De Kuip. (Vinner i fet skrift).
Bodó
Bodó er en kommune i delstaten Rio Grande do Norte i nordøstregionen av Brasil.
Kongsberg Gruppen
Kongsberg Gruppen ASA er et norsk allmennaksjeselskap som leverer høyteknologiske systemer og løsninger til kunder innen offshore, olje- og gassindustrien, handelsflåten, forsvar, romfart og fornybare industrier.
Ved inngangen til 2014 hadde selskapet driftsinntekter på 17,032 millioner kroner og 7,688 medarbeidere i mer enn 40 land. Hovedkontoret ligger på Kongsberg.
Kongsberg Gruppen består av tre forretningsområder :
Kongsberg Gruppen er en videreføring av Kongsberg Våpenfabrikk (1814–1987). Etter Kongsberg Våpenfabrikks akkord og restrukturering i 1987, ble virksomheten først videreført i selskapet Norsk Forsvarsteknologi. I 1995 endret selskapet navn til Kongsberg Gruppen. Konsernet ble børsnotert på Oslo Børs i 1993 og er et allmennaksjeselskap. Den norske stat ved Nærings- og fiskeridepartementet er største aksjonær, med en 50,001 prosents eierandel.
Markeder utenfor Norge utgjør en stadig større og viktigere del for virksomheten og representerte nærmere 80 % av driftsinntektene i 2015. Selskapet feiret – i likhet med den norske Grunnloven – sitt 200-årsjubileum i 2014. I mars 2016 kjøpte selskapet 49,9 prosent av aksjene i Patria.
Yuba Raj Khatiwada
Yuba Raj Khatiwada (født 14. august 1956) er en nepalsk økonom, som siden 22. mars 2010 har vært sentralbanksjef i Nepals sentralbank (Nepal Rastra Bank).
Kongsberg Gruppen
Historie
Selskapet er i dag et globalt høyteknologikonsern med tilstedeværelse i over 25 land verden over. Opphavet og bakgrunnen for dagens konsern finnes tidlig på 1600-tallet.
Funnet av sølv i fjellet på Kongsberg i 1624 gjorde at byen ble en viktig mineralressurs for det dansknorske riket. Ved unionsoppløsningen fra Danmark om lag 200 år senere oppstod behovet for å bygge opp et sterkt forsvar som skulle bidra til selvstendighet og trygghet for Norge.
Yuba Raj Khatiwada
Han er utdannet Intermediate in Arts, Bachelor in Arts og Master in Arts i sosialøkonomi, og Master in Public Administration (MPA) fra Tribhuvan University i Bhadrapur. I tillegg har han doktorgrad (Ph.D.) i pengeøkonomi (monetary economics) fra Delhi-universitetet i 1991. Han underviste også ved Tribhuvan University i 1982-83, og periodevis fra 1992 til 2001.
Kongsberg Gruppen
Historie
Bak et sterkt forsvar var det behov for en egen forsvarsindustri, og med bakgrunn i den kompetansen som allerede fantes på Kongsberg grunnla eidsvollsmannen Poul Steenstrup den 20. mars 1814 Kongsberg Vaabenfabrik.
Derfra har selskapet vært gjennom Norges begynnende industrielle revolusjon, via oppbyggingen av etterkrigstidens teknologiske industri-Norge og til internasjonaliseringen av norsk teknologi og kompetanse i de siste årtider og frem til i dag. Selskapet har hele tiden vært en viktig strategisk ressurs for Norge, både som støttespiller innen forsvarsteknologi, maritim teknologi, romfartsteknologi og innen olje og gass.
Yuba Raj Khatiwada
Khatiwada begynte å jobbe i sentralbanken i 1983, som forskningsassistent. Han steg etterhvert i gradene, og ble administrerende direktør i 2001. Han forlot sentralbanken i november 2002, for å jobbe for Nepals Nasjonale Planleggingskommisjon (National Planning Commission – NPC). Her koordinerte han regjeringens utviklingsprogrammer, og ledet flere arbeidsgrupper for bl.a. skattereformer, bensinpriser, rehabilitering av ulønnsom industri og privatiseringer. Han jobbet for NPC fram til juni 2005.
Kongsberg Gruppen
Begynnelsen: 1814 til 1890
1814 var et avgjørende år for Norge, året da Grunnloven ble skrevet. Kongsberg Våpenfabrikk, en av landets første industrialiserte fabrikker, ble grunnlagt 20. mars 1814.
Bakgrunnen for etableringen var ønske om å skape nye arbeidsplasser i en tid hvor Kongsberg by led under nød og fattigdom. Det var nedgangstidene for Kongsberg Sølvverk og Våpenfabrikken skulle bøte på arbeidsløsheten. Etableringen kan også sees i sammenheng med at Norge på den tiden var preget av ønske om nasjonal selvstendighet. Våpenfabrikken skulle gjøre den nyetablerte norske staten selvforsynt med våpen.
Yuba Raj Khatiwada
Fra 2006 til 2009 jobbet han som seniorøkonom i FNs utviklingsprogram. Han jobbet i deres regionale senter i Colombo, som dekker Asia og Stillehavsregionen. Her jobbet han med bl.a. Mongolia, Bhutan, Bangladesh, Laos, Nepal, Sri Lanka, Vanuatu og Maldivene med deres planlegging og utviklingsstrategier og makroøkonomiske politikk, basert på FNs tusenårsmål.
Kongsberg Gruppen
Begynnelsen: 1814 til 1890
Kunnskap om metallarbeid ble hentet fra gruvens verktøymakere som nå begynte å bore ut børseløp og smi krumsabler. De dyktigste bergverksingeniørene ble satt til å utvikle den nye hjørnesteinsbedriften.
Yuba Raj Khatiwada
Etter dette overtok han i juni 2009 som viseformann i Nepals Nasjonale Planleggingskommisjon, en stilling han hadde fram til 21. mars 2010, da han overtok som sentralbanksjef i Nepals sentralbank. Han overtok da etter Bijaya Nath Bhattarai.
Han er gift og har tre barn.
Kongsberg Gruppen
Begynnelsen: 1814 til 1890
Kongsbergs gruvetradisjoner, etablert over flere århundrer, ga et godt grunnlag for å bygge en kunnskapsbasert virksomhet på. Kongsbergs kongelige norske Mining Academy (1757–1814), ga studentene utdannelse i områdene mekanikk, kjemi og matematikk. Selskapet utnyttet og utvidet den lokale talentbasen, samtidig som selskapet utviklet helt nye sett med ferdigheter og innovative produkter.
I årene 1814 til 1816 fikk Steenstrup reist både geværsmie, slipeverksted og boreverksted. Steenstrup kjøper samtidig en bygård, senere kjent som «Rustmestergården», hvor det blir utdannet børsemakere. Poul Steenstrup var foruten politiker og deltok under riksforsamlingen på Eidsvoll da Norges Grunnlov ble undertegnet den 17. mai 1814.
Kongsberg Våpenfabrikk kom tidlig i gang med rifleproduksjon til det norske Forsvaret. Utover 1800-tallet ble en rekke modeller utviklet og levert. Det store internasjonale gjennombruddet kom i 1888 da direktør Ole Hermann Johannes Krag og korpsbørsemaker Erik Jørgensen viste frem prototypen på sitt nye magasingevær.
Mekanismen skulle vise seg å være noe helt revolusjonerende innenfor våpenindustrien.
Internasjonalt gjennombrudd: 1890 til 1900
Selskapets internasjonale gjennombrudd kom med Krag-Jørgensen riflen i 1892.
Offiseren Ole Herman Krag og børsemakeren Erik Jørgensen delte en visjon om å fremstille en helt ny type presisjonsrifle, som både var enkel å bruke, kostnadseffektiv å produsere og som hadde revolusjonerende funksjonalitet. Mekanismen på Krag Jørgensen-geværet skulle vise seg å være noe helt revolusjonerende på våpenproduksjonsområdet.
Geværet ble først antatt som armégevær av den danske hær i 1889. I 1892-1893 ble Krag-Jørgensen et verdenskjent begrep, da USA besluttet å utstyre sine soldater med geværet.
I løpet av en seksårsperiode ble det i USA alene produsert langt over en halv million geværer. I 1894 ble våpenet antatt som armégevær for den norske hær, hvor våpenet var i tjeneste fram til andre verdenskrig.
«The Krag» ble Norges første storskala industrielle eksportvare og har bidratt til å etablere et viktig forhold til det amerikanske forsvaret. Krag og Erik Jørgensen ble dermed viktige i byggingen av Kongsberg Gruppens omdømme innen teknologisk innovasjon også utover kysten av Norge.
Suksessen til Krag-Jørgensen-riflen tilrettela for en ny vekstperiode for selskapet, men produksjonen avdekket også svakheter ved infrastrukturen ved fabrikken i Kongsberg. Tilgang på strøm var det største problemet. Produksjonsanlegget hadde to turbiner og et aldrende vannhjul, men dette var utilstrekkelig i møtet med etterspørselen etter elektrisitet. I tillegg hadde hele systemet en tendens til å fryse i kaldt vær, noe som tvang arbeiderne til å fjerne isen manuelt.
Svaret var å bygge et helt nytt vannkraftverk. Vannkraftverket åpnet høsten 1899. Anlegget ga verkstedene ved våpenfabrikken en pålitelig og tilstrekkelig kraftforsyning slik at maskinene kunne kjøres ved optimale hastigheter, noe som igjen førte til optimal produksjon.
Modernisering: 1900 til 1945
Første halvdel av det 20-århundre var vitne til to verdenskriger. Det var vanskelige tider.
Kongsberg Gruppen brukte perioden til kontinuerlig utvikling av selskapet og merkevaren.
Krag-Jørgensen skulle dominere produksjonen ved Kongsberg Våpenfabrikk frem til 1918, da første verdenskrig var over. Etter denne verdenskrigen opplevde Kongsberg en markant nedgang i antall bestillinger fra militæret. Selskapet brukte sin posisjon og ekspertise fra forsvarsindustrien til å gå inn i nye markeder og søke nye forretningsmuligheter. Året 1918 markerer derfor begynnelsen på Kongsberg Våpenfabrikks sivile produksjon. Da fikk våpenfabrikken tillatelse til å produsere sivile våpen, verktøy samt deler til skipsindustrien og hvalfangstflåten. Gevær og mitraljøseavdelingen skulle i tillegg til militære våpen også produsere hagler. Andre avdelinger skulle lage sykkeldeler som pumper, nav, krankarmer og styrehoder. Mens kanonavdelingen skulle lage aksler, veivstenger, smigods og hvalkanoner. Et forslag om å lage jernbanevogner ble avslått. Det skulle imidlertid legges spesiell vekt på verktøyproduksjon: tenger, skiftenøkler, snekkerverktøy, hammere og spiralbor i smidd stål.
I 1921 lanserte Kongsberg sine første sivile produkter. Bedriftens høye kvalitetskrav ble belønnet på Verdensutstillingen i Barcelona i 1929 med gullmedalje for sine verktøyprodukter. Blankslitt smijern fra Kongsberg er den dag i dag å finne i verksteder og boder rundt om i verden. I ettertid har selskapet også produsert bilkomponenter, møbler, sykler og våpen til hvalfangst våpen.
I 1930-årene hang krigstrusselen igjen over Europa. Borgerkrigen i Spania hadde vist verden hvilke ødeleggelser bomber fra fly kunne utrette. Norske myndigheter beordret produksjon av luftvernkanoner ved Kongsberg Våpenfabrikk. Noen av disse var involvert i kamper da Tyskland invaderte Norge 9. april 1940.
I krigsårene 1940 til 1945 sto Kongsberg Våpenfabrikk under tysk kontroll. Det ble i krigsårene produsert 40 mm Boforskanoner, geværer, mitraljøser og pistoler. Produksjonen kom imidlertid aldri opp i et slikt antall som okkupasjonsmakten ønsket seg. Dette skyldtes delvis tilgang til råvarer, men også motstand blant fabrikkens arbeidere. Det ble i det skjulte laget en stor del våpendeler som kom den norske motstandsbevegelsen til gode, uten at tyskerne fikk snusen i dette. Ansatte ved bedriften bidro også til at motstandsbevegelsen i 1944 klarte å sprenge kanonavdelingen i luften, uten tap av menneskeliv.
Industrilokomotivet: 1945 til 1960
Våpenfabrikken var ikke lenger under militær kommando, og i 1953 vedtok Stortinget en storstilt modernisering og utbygging av bedriften. Det ble oppført nye fabrikkbygg, og produksjon ble flyttet inn i nye og moderne produksjonslokaler. Samtidig foregikk stadig utbygging av nødvendige funksjoner for å etablere en konkurransedyktig industribedrift. I 1955 ble det opprettet en egen utviklingsavdeling som tok ny kunnskap inni bedriften. Bakgrunnen for dette var ønske om å bygge en nasjonal, høyteknologisk forsvarsindustri som kunne dekke det norske Forsvarets behov, samt bidra teknologisk inn mot NATO.
Etableringe av Forsvarets forskningsinstitutt (FFI) på Kjeller i 1947 varet ledd i samme strategi, hvor norske myndigheter så det som ønskelig at Forsvaret hadde en nasjonal industripartner som kunne realisere teknologien. Fra 1950-tallet og frem til dags dato har dette samarbeidet avstedkommet en rekke forsvarssystemer som for eksempel Penguin-missilet, NASAMS luftvern, undervannsfarkosten HUGIN og Naval Strike Missile. Produksjon av bildeler ble en betydelig virksomhet etter avtale med Volvo i 1957. Kongsberg Våpenfabrikk startet med å produsere drivaksler. Senere kom andre komponenter til tyngre lastebiler, busser, traktorer og landbruksmaskiner. Divisjonen blir senere til Kongsberg Automotive. Kongsberg befant seg i en høyteknologisk æra og våpenproduksjonen ble i 1957 utvidet til også å omfatte blant annet raketter og luftvernkanoner.
Innovative gjennombrudd: 1960 til 1987
Det maritime sporet i Kongsberg Gruppens historie har røtter tilbake til 1965 da Kongsberg Våpenfabrikk var med på etableringen av Norcontrol i Horten sammen med Noratom og Norsk Hydro. Norcontrol utviklet og leverte navigasjons- og automatiseringssystemer for skip og produktene ble senere videreutviklet til simulatorsystemer, havneovervåking og flyplassovervåking. Norcontrol ble fusjonert med Noratom i juni 1967 og endret navn til Noratom-Norcontrol med Kongsberg Våpenfabrikk og Elektrisk Bureau som eiere.
Som følge av den internasjonale skipsfartskrisen på slutten av 1970-tallet fikk Norcontrol i 1977 et betydelig underskudd som gjorde det nødvendig med reorganisering, gjeldssanering og refinansiering. Industridepartementet ønsket å ta vare på den betydelige kompetansen som var knyttet til selskapet og så det viktig å styrke og opprettholde den posisjon Norge hadde innen området maritim elektronikk. Stortingsproposisjon nr. 155 konkluderte i april 1978, med bakgrunn i dette, at Kongsberg Våpenfabrikk skulle overta Norcontrol, som da opphørte og inngikk som en egen divisjon i Kongsberg Våpenfabrikk. Med det ble Kongsberg Gruppens første maritime divisjon etablert, først under navnet KV Divisjon Norcontrol, senere under navnet KV Maritime Divisjon.
Den maritime satsingen t i Kongsberg Gruppens historie starter imidlertid for alvor på 1970-tallet og sammenfaller med oppdagelsen av olje i Nordsjøen. Dette var også tiåret hvor Kongsberg posisjonerte seg inn mot petroleumssektoren. Dynamisk posisjonering (DP) og under- vanninstallasjoner var revolusjonerende teknologi, som ga industrien på Kongsberg et teknologisk forsprang og Kongsberg var i ferd med å få en posisjon som en global teknologileder.. Selskaper som senere skulle bli en del av Kongsberg Gruppen, slik som Simrad, Norcontrol og Autronica, hadde imidlertid gjennom flere tiår levert ekkolodd og automatiseringssystemer til fiske- og handelsflåten.
Selskapet opplevde en rekke internasjonale gjennombrudd i årene mellom 1960 og 1987.
Blant annet med produksjon av gassturbiner i 1969, ubåtsystemer i 1969/70, undervannsinstallasjoner og dynamisk posisjonering tidlig på 1970-tallet, banebrytende missilteknologi i form av Penguin-missilet i 1972, samarbeid med Tyskland rundt produksjon av ubåter i 1974 og produksjon av motor- og komposittdeler til kampflyet F-16 i 1976.
Den raske internasjonale veksten førte imidlertid både til nye muligheter og utfordringer.
Det nye fokuset på å etablere en sivil produktportefølje endret formen på selskapet. De sivile divisjonene sto for 70 % av virksomheten i 1981. Selskaper ble kjøpt opp og antall ansatte økte kraftig. Et internasjonalt nettverk av kontorer og fabrikker begynte å ta form. Nye kontorer åpnet i Europa, Nord- og Sør-Amerika, Asia og Midtøsten. Men fremskrittet på markedet sammenfalt med nasjonal og internasjonal uro, noe som fikk en alvorlig innvirkning på selskapet. Utfallet var et behov for å restrukturere hele virksomheten.
Gjenoppstandelsen: 1987 til 1993
Året 1987 er et vendepunkt i selskapets historie. Kongsberg Våpenfabrikk var delt inn i divisjoner som produserte bildeler, flydeler, gassturbiner, oljeinstallasjoner, maritimt utstyr, tegnemaskiner og forsvarsmateriell. Innovasjonen var høy – det var imidlertid ikke lønnsomheten. Bedriften hadde påtatt seg for store og avanserte utviklingsoppgaver.
Staten, som eide samtlige aksjer, ville ikke sprøyte inn store penger for å beholde hele virksomheten, så selskapet ble delt opp. Den sivile divisjonen ble solgt ut, mens forsvarsdivisjonen fortsatte under navnet Norsk Forsvarsteknologi, som var navnet fra 19. juni 1987 til 1995. Det nyetablerte selskapet hadde fornyet fokus på kjerneforsvarsvirksomheten i en kort periode, noe som hjalp selskapet med å gjenvinne økonomisk stabilitet. Så vendte Kongsberg igjen fokus mot sivil og maritim sektor.
Internasjonal vekst: 1993 til 2015
I årene fra 1993 til 2014 ble selskapet for alvor et globalt og verdensledende selskap.
I 1993 ble Norsk Forsvarsteknologi børsnotert og delprivatisert. I 1995 tok bedriften navnet Kongsberg Gruppen, og dagens logo Kongsbergkronen etablert. Dermed fulgte en lang rekke oppkjøp, hvor blant annet Norcontrol selskapene ble kjøpt tilbake sammen med Simrad og noe senere Navia i Trondheim med selskapene Autronica og Seatex. I 1997 samlet Kongsberg virksomheten i datterselskapene Kongsberg Maritime og Kongsberg Defence & Aerospace.
Samme år – i 2008 – ble også Kongsberg Oil & Gas Technologies etablert. Miljøer fra Kongsberg Maritime som hadde jobbet med simuleringsteknologi innen olje- og gass, ble omorganisert under ny ledelse. På grunn av et utfordrende ​olje- og gass-marked ble dette forretningsområdet konsolidert til Kongsberg Maritime og det nyetablerte forretningsområdet Kongsberg Digital i 2016.
Milepæler i årene 1993 til 2014
I 2014 feiret konsernet at det var 200 år siden virksomheten ble etablert på Kongsberg.
Virksomhet
Kongsberg Gruppen har i dag fire forretningsområder: Kongsberg Maritime, Kongsberg Defence Systems, Kongsberg Digital og Kongsberg Discovery.
Forsvar
Konsernets virksomhet innen forsvarsindustrien har en lang historie. I dag leverer to av konsernets fire divisjoner produkter og tjenester til forsvarsindustrien.
Kongsberg Defence & Aerospace AS lager produkter både for forsvar og romfart, og er leverandør av kommando- og kontrollsystemer, våpenkontrollsystemer, kommunikasjonsløsninger, missiler, avansert kompositt og overvåkning.
En stor milepæl for Kongsberg Gruppen kom i 2007, da selskapet vant en rammeavtale verdt åtte milliarder kroner for leveranse av CROWS II – en type PROTECTOR Remote Weapon Stations (RWS) – til det amerikanske forsvaret.
Remote Weapon Stations (RWS) er et våpenstyringssystem som tillater operatøren å styre våpenet innenfra kjøretøyet, noe som gir økt beskyttelse og redusert risiko både for militært personell og sivilbefolkning. Per i dag er PROTECTOR RWS verdens ledende leverandør av fjernstyrte våpenstyringssystemer. Kongsberg Gruppen hadde per august 2012 levert mer enn 17.000 våpensystemer til 16 land over hele verden.
I januar 2014 inngikk konsernet sin til da største enkeltstående kontrakt med Oman; kontrakten gjaldt luftvernsystemet NASAMS.
Romfart
Kongsberg Gruppen utvidet etter hvert virksomheten til å omfatte teknologi knyttet til romfart og overvåking, organisert i forretningsområdet Kongsberg Defence Systems. Konsernet er i dag Norges ledende leverandør av romfartsrelaterte systemer. Selskapet designer, utvikler og driver kvalitetskontroll på komplekse sub-systemer for bæreraketter og satellitter.
I 1990 lanserte konsernet i tillegg sin egen romfartsdivisjon. Gjennom datterselskapene Kongsberg Satellite Services (KSAT) og Kongsberg Spacetec i Tromsø er selskapet nå ledende på tjenester knyttet til bakkestasjoner og satellittdata. KONGSBERG drifter i dag et verdensomspennende nett av bakkestasjoner inkludert Svalbard og Antarktis, og leverer høyteknologiske løsninger til blant annet NASA og Den europeiske romfartsorganisasjon (ESA). Oppkjøpet av Hortens-baserte Norspace AS i 2011 konsoliderte romfartsvirksomheten i Norge og bidro til at KONGSBERGs kommersielle posisjon innenfor internasjonal romfart og overvåking ble styrket.
KONGSBERGs romdivisjon er i dag Norges største leverandør av utstyr og tjenester til ESA.
Et økende fokus på nordområdene, redusert is i havet, skipsruting gjennom nordøstpassasjen og økt olje- og gassvirksomhet krever et større fokus for overvåking og kontroll. KONGSBERG leverer tjenester og teknologi for slik satellittbasert overvåking.